Laura Rizoto

Laura Rizoto (, pilnajā vārdā Laura di Karvaļu Rizoto (Laura de Carvalho Rizzotto); dzimusi  Riodežaneiro, Brazīlijā) ir latviešu izcelsmes brazīliešu dziedātāja un dziesmu autore.

Dziedātāja piedalījās Latvijas nacionālajā atlasē 2018. gada Eirovīzijas dziesmu konkursam Supernova 2018 ar dziesmu Funny Girl, viņa piedalījās 3. pusfinālā un tajā ieguva 1. vietu. Viņa uzvarēja arī Supernovas finālā un pārstāvēja Latviju 2018. gada Eirovīzijas dziesmu konkursā Lisabonā, Portugālē, kur viņa nekvalificējās finālam, iegūstot 12. vietu ar 106 punktiem.

 Biogrāfija 
Lauras māte ir portugāļu izcelsmes brazīliete, bet tēvs ir latviešu izcelsmes, un viņa māte ir dzimusi Liepājā Herberta Cukura ģimenē un augusi Rīgā.

Savu pirmo melodiju Laura sarakstīja 11 gadu vecumā. Kopš tā laika dziedātāja ir uzrakstījusi un publicējusi vairāk nekā 100 savu dziesmu.

Dziedātājas karjeru Laura sāka 15 gadu vecumā savā dzimtajā pilsētā — Riodežaneiro, Brazīlijā. Savu pirmo ierakstu līgumu viņa noslēdza ar kompāniju Universal Music Brazil, kuras paspārnē 2011. gadā iznāca Lauras pirmais albums Made in Rio. Drīz pēc tam viņa ieguva stipendiju, lai iestātos Berklee mūzikas koledžā un pārceltos uz Bostonu, ASV.

ASV Laura uzstājās vairākos festivālos un dažādos mūzikas notikumos. Vēlāk viņa pārcēlās uz Losandželosu, kur ierakstīja savu otro studijas albumu Reason to Stay. 2015. gadā viņa devās uz Ņujorku, lai apmeklētu Kolumbijas Universitātes maģistra mūzikas programmu, kuru pabeidza 2017. gada maijā.

2016. gadā pēc Sony Music piedāvājuma Laura strādāja par Dženiferes Lopesas vokālo skolotāju portugāļu valodā. Pašlaik Laura strādā pie savas trīs mazalbumu sērijas Precious Stones. Viņas jaunākais singls ir Bonjour no 2017. gadā izlaistā mazalbuma Ruby ("Rubīns"). Otrs mazalbums būs Amber ("Dzintars"), kas parādīs Lauras latviešu saknes. Mazalbuma populārākā dziesma ir Funny Girl, ar kuru viņa piedalījās Latvijas nacionālajā atlasē 2018. gada Eirovīzijas dziesmu konkursam Portugālē un pārstāvēja tajā Latviju, taču nekvalificējās finālam.

 Diskogrāfija 

 Studijas albumi 
NosaukumsInformācijaMade in Rio Izdots: 2011. gada 15. augustā
 Izdevējs: Universal Music Brazil
 Formāts: CD, Digitālā lejupielādeReason to Stay Izdots: 2014. gada 16. janvārī
 Izdevējs: autorizdevums
 Formāts: CD, Digitālā lejupielāde

 Mazalbumi 
NosaukumsInformācijaRuby Izdots: 2017. gada 30. oktobrī
 Izdevējs: autorizdevums
 Formāts: StraumēšanaAmber Tiks izdots: 2018. gadā
 Izdevējs: —
 Formāts: —

 Singli 
NosaukumsGadsAlbumsFriend in Me2011Made in RioReason to Stay2014Reason to StayTeardropsLove it (The World Cup Song)Nav albumaThe High2017RUBYCherry on TopRed FlagsFunny GirlAMBERBonjour2018RUBY

 Atsauces 

 Ārējās saites 


Kategorija:1994. gadā dzimušie
Kategorija:Riodežaneiro štatā dzimušie
Kategorija:Brazīliešu dziedātāji
Kategorija:Latviešu dziedātāji
Kategorija:Brazīlijas latvieši
Kategorija:Supernovas dalībnieki
Kategorija:Latvijas Eirovīzijas dziesmu konkursa dalībnieki‎
Kategorija:2018. gada Eirovīzijas dziesmu konkursa dalībnieki